A következő reakciók teljesen normálisak: -bőrpír -duzzanat -hólyagosodás -rövid ideig tartó pontvérzés -elfehéredik a lézerrel kezelt felület/tetoválás -száraz bőr -vörös, lilás foltok -akne szerű piros gyulladásos pöttyök -szőrszálak kifehérednek -átmeneti hyperpigmentáció -előfordulhat a hipopignetáció -tetoválásod az első lézeres kezelést követően sötétebbnek tűnik Tartós bőrpír, duzzanat, hólyag, vagy seb esetén gyulladáscsökkentő krém vagy hydrocortizonos kenőcs alkalmazása ajánlott, és kezelések közötti regenerációs, pihenő időszakot növelni fogjuk. A fentiektől eltérő reakciók esetén a lézeres kezelést a saját érdekedben felfüggesztjük, ez esetben sajnos nem alkalmazható a tetoválás eltávolítására ez a kezelési mód. Ha elhatároztad magad, és túl vagy a lézeres tetoválás eltávolító kezelésen, újabb nagyon fontos dolog következik: az utókezelés. A stúdióban a kezelést követően a frissen lézerezett tetoválásod Octenicare krémmel, vagy speciálisan erre kifejlesztett termékkel lekezelik, kapsz egy steril fedőkötést. Ezután az utókezelést otthon már magadnak kell elvégezned. Ez egy nagyon fontos procedúra, nagyban befolyásolja a végeredményt.